Projektas



**ROKIŠKIO rajono savivaldybėS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS 2024 METŲ SOCIALINIŲ PASLAUGŲ**

**PLANO PATVIRTINIMO**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos socialinių paslaugų įstatymo 13 straipsnio 3 dalimi, Lietuvos Respublikos Vyriausybės 2006 m. lapkričio 15 d. nutarimu Nr. 1132 ,,Dėl Socialinių paslaugų planavimo metodikos patvirtinimo“ 33 punktu, Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 ,,Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo‘‘, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės 2024 metų socialinių paslaugų planą (pridedama).

Sprendimas per vieną mėnesį gali būti skundžiamas Regionų apygardos administraciniams teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Daiva Kilienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS 2024 METŲ SOCIALINIŲ PASLAUGŲ PLANO PATVIRTINIMO**

**AIŠKINAMASIS RAŠTAS**

Projekto rengėjas – Socialinės paramos ir sveikatos skyriaus vedėjo pavaduotoja Daiva Kilienė.

Pranešėjas komitetų ir tarybos posėdžiuose – Socialinės paramos ir sveikatos skyriaus vedėjas Vitalis Giedrikas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės 2024 metų socialinių paslaugų planą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 6 straipsnio 12 punktas, Lietuvos Respublikos socialinių paslaugų įstatymas, Socialinių paslaugų katalogas ir kiti teisiniai aktai, susiję su socialinėmis paslaugomis. |
| 3. | Laukiami rezultatai | Pagrindinis Rokiškio rajono socialinių paslaugų plano tikslas – nustatyti socialinių paslaugų teikimo mastą ir rūšis pagal gyventojų poreikius, socialinių paslaugų finansavimo poreikį ir veiksmingumą. Socialinių paslaugų plano objektas yra socialinės paslaugos, kurias savivaldybė planuoja ir organizuoja savo teritorijos gyventojams, ir kurių teikimą finansuoja iš savivaldybės biudžeto, taip pat iš Lietuvos Respublikos valstybės biudžeto specialiųjų tikslinių dotacijų savivaldybių biudžetams. Plane numatyti socialinių paslaugų teikimo ir plėtros tikslai, atliktas savivaldybės socialinės ekonominės ir demografinės situacijos įvertinimas, esamų socialinių paslaugų infrastruktūros savivaldybėje analizė. Plane numatyta socialinių paslaugų uždaviniai ir priemonių planas – prioritetinės socialinių paslaugų plėtros kryptys, socialinių paslaugų finansavimo šaltiniai. Priemonių tikslas – užtikrinti nestacionarių socialinių paslaugų teikimą rajono gyventojams bei plėtoti nestacionarias paslaugas kaip alternatyvą stacionarių paslaugų įstaigų paslaugoms.2023 metais pradėtos teikti prevencinės paslaugos – potencialių socialinių paslaugų gavėjų paieška, kompleksinės paslaugos šeimai. Taip pat vykdomi ir kiti projektai – ,,Integralios pagalbos paslaugų teikimas Rokiškio rajono gyventojams“ ( projektą vykdo Rokiškio socialinės paramos centras) ir ,,Paslaugų, skatinančių ir efektyviai palaikančių globą šeimos aplinkoje, vystymas“ (projektą vykdo Obelių socialinių paslaugų namai). 2024 m. metais savivaldybė įgyvendina 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonę ,,Užtikrinti perėjimą nuo institucinės globos prie bendruomeninių paslaugų – socialinių dirbtuvių steigimą, asmenims, turintiems intelekto ir (ar) psichikos negalią“ (projektą įgyvendina viešoji įstaiga ,,Jautri širdis‘).2024 m. rajono socialinių biudžetinių įstaigų sujungimas į vieną socialinių paslaugų įstaigą – Rokiškio socialinių paslaugų centrą.Tikslas – sumažinti biudžetinių įstaigų skaičių, optimizuoti socialines paslaugas teikiančių įstaigų tinklą, optimizuoti įstaigų funkcijas ir jų valdymą, užtikrinti racionalų socialinėms paslaugoms teikti skirtų žmogiškųjų, materialinių ir finansinių išteklių panaudojimą ir kokybiškų socialinių paslaugų Rokiškio rajono savivaldybės gyventojams teikimą. |
| 4.  | Lėšų poreikis ir šaltiniai | Projekto įgyvendinimui lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu nevertintas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |